Diari Oficial de la Generalitat Valenciana


Sumari del DOGV 8398, del 05-10-2018 (2018/9122)

RESOLUCIÓ de 27 de setembre de 2018, del sotssecretari, per a la transferència de crèdit, per import de 189.446,72 euros, des del capítol 2 del programa pressupostari 221.10 per a l'habilitació del capítol 3 en el mateix programa.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9122


Data del document
:   27-09-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de setembre de 2018, del sotssecretari, per a la transferència de crèdit, per import de 189.446,72 euros, des del capítol 2 del programa pressupostari 221.10 per a l'habilitació del capítol 3 en el mateix programa. [2018/9122]  
El present expedient, en vista de l'informe del director de l'Agència Valenciana de Seguretat i Resposta a les Emergències, ve motivat per la necessitat de complir la Sentència número 528-18, de data 8 de juny de 2018, de la Secció 5a de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu, interposat per la mercantil AVIALSA T-35, SUL, contra la desestimació tàcita de la reclamació formulada a la Conselleria de Governació de la Generalitat Valenciana, en relació amb la reclamació d'interés de demora en el pagament de 24 factures per serveis d'avions prestats per a l'extinció d'incendis en el període 2010-2014.  
  
La referida sentència condemna la Generalitat al pagament de 100.706,59 euros en concepte d'interessos de demora, així com a 88.700,13 euros de costos financers i 40,00 euros per costos de cobrament.  
Considerant que, en vista de l'escrit remés per l'Advocacia de la Generalitat de data 20 de setembre, la referida sentència no ha sigut impugnada per l'Advocacia de la Generalitat.  
Davant d'aquesta circumstància, és necessari l'habilitació del capítol 3, «Despeses financeres» en el programa 221.10 Emergències, protecció civil i extinció d'incendis, del pressupost de l'AVSRE per a 2018, per un import de total de 189.446,72 euros, per mitjà d'una transferència de crèdit, amb càrrec a les disponibilitats de crèdit no afectes compromisos de despeses en el capítol 2 del mateix programa.  
Vist l'informe de la Secretaria Tècnica de l'AVSRE de data 21 de setembre de 2018, en relació amb la proposta de transferència de crèdits.   
Vist l'informe de la Intervenció Delegada de data 26 d'octubre de 2018.  
Considerant les competències establides en la Llei 4/2017, de 3 de febrer, de la Generalitat, de creació de l'AVSRE, en el Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, i segons la delegació de competències atorgada pel director de l'Agència Valenciana de Seguretat i Resposta a les Emergències, per mitjà de la Resolució de 20 d'octubre de 2017 (DOGV 8154, 23.10.2017).  
Tenint en compte tot el que anteriorment exposat, i de conformitat amb el que estableixen els articles 21, 24.a i 26.1.b de la Llei 22/2017, de 29 de desembre, de pressupostos de la Generalitat per a l'exercici 2018, resolc:  
Autoritzar la modificació del pressupost de despeses de l'AVSRE per a l'exercici de 2018, consistent en l'habilitació del capítol 3, «Despeses financeres», en el programa 221.10, Emergències, protecció civil i extinció d'incendis, del pressupost de l'AVSRE per a 2018, per un import total de 189.446,72 euros, per mitjà d'una transferència de crèdit, amb càrrec a les disponibilitats de crèdit no afectes a compromisos de despeses en el capítol 2 del mateix programa, segons el següent detall:  
  
Increments:  
Aplicació Import  
22.66.68.305.80.6 189.446,72 -  
  
Disminucions:  
Aplicació Import  
31.77.01.658.42.5 189.446,72 -  
  
València, 27 de setembre de 2018.- El director de l'Agència Valenciana de Seguretat i Resposta a les Emergències, p. d. (ap. 1r, d) R 20.10.2017; DOGV 8154, 23.10.2017), el sotssecretari: Emili Josep Sampío Morales.